**ПРЕДЛОГ ЗАКОНА О ИЗМЕНАМА И ДОПУНАМА**

**ЗАКОНА О ОСНОВАМА СИСТЕМА ОБРАЗОВАЊА И ВАСПИТАЊА**

Члан 1.

У Закону о основама система образовања и васпитања („Службени гласник РС”, бр. 88/17, 27/18 – др.закон, 10/19, 6/20 и 129/21), у члану 1. после става 4. додају се нови ст. 5. и 6. који гласе:

„Специфичности средњег образовања и васпитања за потребе унутрашњих послова уређују се овим законом и прописима у области средњег образовања и васпитања и унутрашњих послова.

Средње богословско образовање остварује се у складу са посебним законом којим се уређују цркве и верске заједнице.”

Досадашњи ст. 5. и 6. постају ст. 7. и 8.

Члан 2.

У члану 12. после става 4. додаје се став 5. који гласи:

„У циљу стварања услова за развој општих међупредметних компетенција на нивоу основног и средњег образовања и васпитања, а путем сарадње и уз подршку других органа и међуресорних тела и тимова, доносе се посебни програми, пројекти и активности, чије се остваривање уређује подзаконским актима које доноси министар и министри надлежни за области у оквиру којих се остварује сарадња.”

Члан 3.

У члану 23. став 1. после речи: „Републике Србије” додају се запета и речи: „осим у установу из члана 90. став 2. овог закона”.

Члан 4.

У члану 25. став 2. реч: „две” замењује се речју: „четири”.

Члан 5.

У члану 28. став 7. речи: „која се прилагођава школској години” замењују се речима: „у складу са посебним законом”.

Члан 6.

У члану 74. ст. 1. и 2. мењају се и гласе:

„Владање ученика првог разреда основног образовања и васпитања оцењује се у току и на крају првог и другог полугодишта описном оценом која не утиче на општи успех ученика.

Владање ученика од другог разреда основног образовања и васпитања и владање ученика свих разреда средњег образовања и васпитања оцењује се бројчано у току и на крају првог и другог полугодишта и утиче на општи успех.”

После става 2. додаје се нови став 3. који гласи:

„Ученик се оцењује најмање два пута у полугодишту из владања.”

Досадашњи ст. 3. и 4. постају ст. 4. и 5.

Члан 7.

У члану 75. став 3. реч: „шестог” замењује се речју: „другог ”.

Члан 8.

У члану 76. став 4. после речи: „учeнику” додају се речи: „у сарадњи са родитељем, односно другим законским заступником,”.

Члан 9.

У члану 78. став 4. брише се.

Досадашњи став 5. постаје став 4.

Члан 10.

У члану 79. став 2. тачка 12) после речи: „законом” додају се запета и речи: „а за ученике који похађају наставу у установи из члана 90. став 2. овог закона – право на исхрану и смештај у интернату, уџбенике, лектиру, школски прибор, одећу, обућу и другу опрему неопходну за похађање наставе и боравак у школи, здравствену и психолошку заштиту преко референтне установе (здравствени прегледи на које је ученик упућен од стране школе), осигурање од незгоде (инвалидитета) и насилне смрти и осигурање од ризика природне смрти, васпитни рад и друга права, у складу са прописима којима се уређује област унутрашњих послова;”.

Члан 11.

У члану 82. став 5. мења се и гласи:

„Директор школе, у сарадњи са стручним сарадницима и одељенским старешином, решењем одлучује о приговору из става 1. тачка 1) овог члана – на оцену из обавезног предмета, изборног програма и активности у току школске године, у року од три дана, уз претходно прибављену изјаву наставника, односно у року од 24 сата о приговору из става 1. тачка 2) овог члана – на закључну оцену из обавезног предмета, изборног програма и активности на крају првог и другог полугодишта и из става 1. тачка 3) овог члана – приговор на испит, уз претходно прибављене изјаве наставника.”

У ставу 6. после речи: „оцену”, додају се речи: „у току школске године”.

После става 11. додаје се нови став 12. који гласи:

„Директор школе, у сарадњи са стручним сарадницима, решењем одлучује о приговору из става 1. тачка 1) овог члана – на оцену из владања у току школске године, у року од три дана, уз претходно прибављену изјаву одељењског старешине.”

Досадашњи став 12. који постаје став 13. мења се и гласи:

„Ако директор у сарадњи са стручним сарадницима оцени да је приговор на закључну оцену из владања основан и да оцењивање није изведено у складу са прописима, враћа оцену одељенском већу на разматрање и поновно одлучивање.”

Досадашњи став 13. постаје став 14.

У досадашњем ставу 14. који постаје став 15, после речи: „лица”, додају се речи: „да образује комисију.”

Досадашњи ст. 15–17. постају ст. 16–18.

Члан 12.

У члану 83. став 1. мења се и гласи:

„Према ученику који врши повреду правила понашања у школи или не поштује одлуке директора и органа школе, неоправдано изостане са наставе пет часова, односно који својим понашањем угрожава друге у остваривању њихових права, као и у случају сумње да је починио тежу повреду обавезе ученика и повреду забране из чл. 110–112. овог закона, школа уз учешће родитеља, односно другог законског заступника, појачава васпитни рад.

После става 1. додају се нови ст. 2-6. који гласе:

„Васпитни рад из става 1. овог члана остварује се активностима: у оквиру одељењске заједнице, стручним радом одељењског старешине, педагога, психолога и посебних тимова. Када је неопходно, школа сарађује и са одговарајућим установама социјалне, односно здравствене заштите, ради одређивања и пружања подршке ученику у вези са променом његовог понашања.

Одељењски старешина, заједно са стручним сарадницима, односно са тимом за заштиту од дискриминације, насиља, злостављања и занемаривања или тимом за инклузивно образовање, сачињава план појачаног васпитног рада који траје најкраће до окончања васпитно-дисциплинског поступка.

Одељењски старешина води посебну педагошку евиденцију о појачаном васпитном раду у коју се уносе подаци о: догађају, учесницима, временској динамици, предузетим активностима и мерама и оствареним резултатима тог рада.

Резултате појачаног васпитног рада, на основу заједничког извештаја одељенског старешине, стручних сарадника и тимова, директор, односно наставничко веће узима у обзир приликом изрицањa васпитно - дисциплинске мере.

Са учеником који ван простора школе, односно другог простора у коме школа остварује образовно-васпитни рад, учини повреду забране из чл. 110-112. овог закона, школа у складу са извештајем спољашње мреже заштите појачава васпитни рад, уз предузимање других активности у складу са прописима којима се уређују: критеријуми за препознавање облика дискриминације, поступање установе у случају сумње или утврђеног дискриминативног понашања и вређања угледа, части и достојанства личности, као ипротокола поступања у одговору на насиље, злостављање и занемаривање.”

Досадашњи став 2. постаје став 7.

У досадашњем ставу 3. који постаје став 8, у тачки 3) после речи: „школе,” додају се речи: „дома ученика или друге организације или органа у чијем објекту остварује право на смештај, исхрану и васпитни рад,”, а у тачки 4) речи: „алкохола, дувана, наркотичког средства или психоактивне супстанце” замењују се речима: „психоактивних супстанци, односно алкохола, дрога и никотинских производа”.

После досадашњег става 3. који постаје став 8. додају се нови ст. 9. и 10. који гласе:

„Школа је дужна да општим актом пропише употребу мобилног телефона, електронског уређаја и другог средства из става 8. тачка 7) овог члана.

Смернице за употребу мобилног телефона, електронског уређаја и другог средства из става 8. тачка 7) овог члана доноси Завод за вредновање квалитета образовања и васпитања.”

У досадашњем ставу 4. који постаје став 11. речи: „става 3.” замењују се речима: „става 8.”

Досадашњи став 5. постаје став 12.

Члан 13.

У члану 84. став 1. тачка 6) после речи: „учеником” додају се речи: „(у реализацији оперативног плана заштите и плана појачаног васпитног рада)”.

У ставу 3. после речи: „пријаву” додају се речи: „надлежном јавном тужилаштву”.

Члан 14.

Члан 85. мења се и гласи:

„Члан 85.

За теже повреде обавеза ученика и за повреде забране из чл. 110–112. овог закона школа води васпитно-дисциплински поступак о којем обавештава родитеља, односно другог законског заступника ученика.

Школа обавештава Министарство о повреди забране из чл. 110–112. овог закона, у складу са прописима којима се уређују: критеријуми за препознавање облика дискриминације, поступање установе у случају сумње или утврђеног дискриминативног понашања и вређања угледа, части и достојанства личности, као и протокола поступања у одговору на насиље, злостављање и занемаривање.

За учињену тежу повреду обавезе ученика директор закључком покрећеваспитно-дисциплински поступак најкасније у року од пет радних дана од дана сазнања, а за учињену повреду забране из чл. 110–112. овог закона закључком покреће поступак одмах, а најкасније у року од два радна дана од дана сазнања, о чему одмах, а најкасније наредног радног дана, обавештава родитеља, односно другог законског заступника.

Изузетно од става 3. овог члана, за учињене теже повреде обавеза ученика из члана 83. став 8. тач. 4) и 5) овог закона, директор закључком покреће васпитно-дисциплински поступак одмах, а најкасније у року од два радна дана од дана сазнања, о чему одмах обавештава родитеља, односно другог законског заступника.

Директор води поступак и окончава га решењем.

У васпитно-дисциплинском поступку ученик, уз присуство родитеља, односно другог законског заступника, као и сви остали учесници и сведоци морају бити саслушани и дати писану изјаву.

Уколико се родитељ, односно други законски заступник ученика, који је уредно обавештен, не одазове да присуствује васпитно-дисциплинском поступку, директор школе поставља одмах, а најкасније наредног радног дана, психолога, односно педагога установе да у том поступку заступа интересе ученика, о чему одмах обавештава центар за социјални рад.

Васпитно-дисциплински поступак окончава се доношењем решења у року од 30 дана од дана покретања.

У оквиру појачаног васпитног рада са ученицима реализује се и друштвено-корисни, односно хуманитарни рад.

Изузетно од става 8. овог члана, у случају учињене теже повреде обавеза ученика из члана 83. став 8. тач. 4) и 5) овог закона и повреде забране, васпитно-дисциплински поступак окончава се доношењем решења у року од 20 дана од дана покретања.

У васпитно дисциплинском поступку који је покренут за тежу повреду обавезе ученика из члана 83. став 8. тач. 4) и 5) овог закона и повреду забране, ученик може бити удаљен из непосредног образовно-васпитног рада који обухвата обавезну наставу и остале облике образовно-васпитног рада.

Ученик може бити удаљен из непосредног образовно-васпитног рада и осталих облика образовно-васпитног рада најкраће пет радних дана, а најдуже до окончања васпитно-дисциплинског поступка.

Директор школе, након процене тима за заштиту од дискриминације, насиља, злостављања и занемаривања у складу са протоколом поступања у установи у одговору на насиље, злостављање и занемаривање и правилником о друштвено-корисном, односно хуманитарном раду, доноси решење о удаљењу ученика из става 11. овог члана.

Током удаљења ученика из става 11. овог члана ученик, родитељ, односно други законски заступник је дужан да се информише о току наставног процеса и да садржаје програма наставе и учења прати уз употребу наставног материјала који је школа у обавези да достави ученику ради обезбеђивања континуитета у образовању.

Школа је дужна да о удаљењу ученика из става 11. овог члана обавести надлежни центар за социјални рад ради заједничког деловања у реализацији појачаног васпитног рада.

Пре доношења решења о удаљењу морају се утврдити све чињенице које су од значаја за одлучивање.

Уколико у току трајања васпитно-дисциплинског поступка ученик средње школе, родитељ, односно други законски заступник, поднесе захтев да се ученик испише из школе, школа ће донети решење којим се издавање исписнице одлаже до окончања васпитно-дисциплинског поступка.

На решење из става 17. овог члана ученик, његов родитељ, односно други законски заступник, нема право жалбе али има право на судску заштиту у управном спору.

Подаци о изреченим васпитним и васпитно-дисциплинским мерама морају бити унети у одговарајући део обрасца преводнице, односно исписнице, приликом превођења, односно уписивања ученика у другу основну, односно средњу школу у току школске године.

Школа у којој ученик наставља школовање у обавези je да прати понашање ученика и спроводи појачан васпитни рад у сарадњи са надлежним центром за социјални рад и другим установама спољашње заштитне мреже.

Ближе услове, начин, садржај, дужину, место и време обављања и друга питања од значаја за обављање друштвено-корисног, односно хуманитарног рада из става 9. овог члана прописује министар.”

Члан 15.

У члану 86. став 1. тачка 2) после речи: „домом” додају се запета и речи: „уколико друге изречене мере и активности не доводе до побољшања у понашању ученика”.

После става 1. додају се нови ст. 2. и 3. који гласе:

„Изузетно од става 1. овог члана, за теже повреде обавеза ученика из члана 83. став 8. тач. 4) и 5) овог закона, ученику основне школе се може изрећи васпитно-дисциплинска мера – премештај у другу основну школу, а ученику средње школе – искључење ученика из школе, односно школе са домом.

Када се ученику изрекне мера искључење из школе, односно школе са домом, школа је дужна да о томе обавести надлежни центар за социјални рад, како би предузели мере из своје надлежности.”

Досадашњи ст. 2–4. постају ст. 4–6.

У досадашњем ставу 5. који постаје став 7. речи: „става 1. тач. 2) и 3)” замењују се речима: „става 1. тач. 2) и 3) и става 2.”, а после речи: „одговорности” додају се речи: „и утиче на оцену из владања у току полугодишта и на закључну оцену из владања”.

После става 7. додаје се нови став 8. који гласи:

„Изузетно, одељењски старешина по прибављеној процени тима за заштиту ученика предлаже одељењском већу смањење закључне оцене из владања на крају другог полугодишта ученику који учини тежу повреду обавезе ученика или повреду забране из чл. 110–112. овог закона на крају другог полугодишта, када није могуће водити васпитно-дисциплински поступак.”

Досадашњи ст. 6. и 7. бришу се.

Досадашњи став 8. постаје став 9.

У досадашњем ставу 9. који постаје став 10. после речи: „дана” додају се речи: „од дана сазнања”.

Досадашњи ст.10. и 11. постају ст. 11. и 12.

У досадашњем ставу 12. који постаје став 13. речи: „става 11.”, замењују се речима: „става 12.”

Досадашњи ст. 13. и 14. постају ст. 14. и 15, а досадашњи став 15. брише се.

Члан 16.

У члану 90. после става 1. додаје се нови став 2. који гласи:

„Средњу школу за потребе унутрашњих послова може основати само Република Србија. ”

Досадашњи ст. 2–8. постају ст. 3–9.

Члан 17.

У члану 98. став 4. речи: „у складу са овим и посебним законом” замењују се речима: „у складу са законом којим се уређује Национални оквир квалификација”.

У ставу 5. речи: „организује тренинг центар као проширену делатност” замењују се речима: „стекне статус тренинг центра у складу са законом којим се уређује дуално образовање”.

Члан 18.

Члан 106. став 1. мења се и гласи:

„Када орган надлежан за обављање послова инспекцијског, односно стручно-педагошког надзора утврди да установа не испуњава прописане услове за рад или не обавља делатност на прописани начин, одредиће јој рок за испуњење услова, односно отклањање неправилности у обављању делатности и о томе ће обавестити оснивача.”

После става 1. додају се нови ст. 2. и 3. који гласе:

„Када установа чији је оснивач Република Србија, аутономна покрајина или јединица локалне самоуправе не поступи у датом року по налогу органа из става 1. овог члана, односно када орган управљања не обавља послове из своје надлежности, Министарство предузима једну од следећих привремених мера:

1) разрешава орган управљања и именује привремени орган управљања;

2) разрешава директора и поставља вршиоца дужности директора;

3) разрешава орган управљања и директора и именује привремени орган управљања и поставља вршиоца дужности директора.

Изузетно од става 1. овог члана, уколико се приликом вршења надзора утврди да су незаконитости такве да се не могу отклонити налагањем мере и рока за њено извршење, орган надлежан за обављање послова инспекцијског односно стручно – педагошког надзора, предлаже министру просвете предузимање мера из става 2. овог члана.

У досадашњем ставу 2. који постаје став 4. речи: „става 1. тач. 2) и 4)” замењују се речима: „става 2. тач. 1) и 3)”

У досадашњем ставу 3. који постаје став 5. речи: „става 1. тачка 2)” замењују се речима: „става 2. тачка 1)”.

У досадашњем ставу 4. који постаје став 6. речи: „става 1. тачка 3) ” замењују се речима: „става 2. тачка 2)”, и додаје се став 7. који гласи:

„Када орган надлежан за обављање послова инспекцијског, односно стручно-педагошког надзора утврди да су отклоњене неправилности у обављању делатности, привремени орган управљања расписује и спроводи конкурс за избор директора а овлашћени предлагачи предлажу своје представнике за нови орган управљања.”

Досадашњи став 5. који постаје став 8. мења се и гласи:

„Вршилац дужности директора установе и привремени орган управљања обављају дужности док се не отклоне неправилности у обављању делатности и не изаберу стални органи установе, а најдуже шест месеци.”

Досадашњи ст. 6–7. бришу се.

Досадашњи став 8. који постаје став 9. мења се и гласи:

„Ако вршилац дужности директора установе и привремени орган управљања не отклоне утврђене неправилности и не изаберу се стални органи установе, Министарство решењем продужава рок за још шест месеци или забрањује рад установе.

Досадашњи ст. 9-10. постају ст. 10-11, а у досадашњем ставу 11. који постаје став 12. речи: „става10” замењују се речима: „става 11”.

Члан 19.

У члану 111. после става 11. додаје се нови став 12. који гласи:

„Министарство врши пријем пријава у вези са насиљем, злостављањем и занемаривањем ученика путем софтверског решења - Националне платформе за превенцију насиља које укључује децу – Чувам те.”

Досадашњи став 12. који постаје став 13. мења се и гласи:

„Протокол поступања у установи у одговору на насиље, злостављање и занемаривање, садржај и начин спровођења превентивних и интервентних активности, услове и начине за процену ризика, начине заштите од насиља, злостављања и занемаривања, као и могућност коришћења софтверског решења – Националне платформе за превенцију насиља које укључује децу – Чувам те, прописује министар.”

Члан 20.

У члану 116. после става 8. додаје се нови став 9. који гласи:

„Изузетно од ст. 2, 4. и 5. овог члана, чланове школског одбора установе из члана 90. став 2. овог закона именује и разрешава Влада, по три из реда запослених, родитеља ученика и припадника министарства надлежног за унутрашње послове, а председника бирају чланови већином гласова од укупног броја чланова школског одбора.”

Досадашњи ст. 9–15. постају ст. 10–16.

Члан 21.

У члану 117. став 3. тачка 7) речи: „став 9.” замењују се речима: „став 10.”

У ставу 4. речи: „и 5)” замењују се речима: „и 7) ”.

Члан 22.

У члану 123. после става 1. додаје се нови став 2. који гласи:

„Директора установе из члана 90. став 2. овог закона именује министар, уз претходно прибављену сагласност министра надлежног за унутрашње послове.”

Досадашњи ст. 2–5. постају ст. 3–6.

У досадашњем ставу 6. који постаје став 7. после речи: „мандата директора” додају се речи: „или престанка вршења дужности директора навршавањем 65 година живота”.

Досадашњи ст. 7–10. постају ст. 8–11.

У досадашњем ставу 11. који постаје став 12. речи: „става 10.”, замењују се речима: „става 11.”

Досадашњи ст. 12–16. постају ст. 13–17.

У досадашњим ст. 17. и 18. који постају ст. 18. и 19. речи: „става 16.”, замењују се речима: „става 17.”

Досадашњи ст. 19–21. постају ст. 20–22.

Члан 23.

У члану 125. после става 1. додаје се нови став 2. који гласи:

„Вршилац дужности директора установе из члана 90. став 2. овог закона именује се уз претходно прибављену сагласност министра надлежног за унутрашње послове.”

Досадашњи ст. 2–5. постају ст. 3–6.

Члан 24.

У члану 126. став 4. тачка 22) мења се и гласи:

„22) подноси захтев за покретање прекршајног поступка, односно кривичну пријаву у складу са чланом 84. став 3. овог закона;”.

Члан 25.

У члану 130. после става 5. додаје се нови став 6. који гласи:

„Сарадници на пословима којима се унапређују нега, исхрана, превентивно-здравствена и социјална заштита деце у предшколској установи могу да учествују у раду васпитно-образовног већа без права одлучивања.”

Досадашњи ст. 6–20. постају ст. 7–21.

Члан 26.

У члану 139. став 1. у тачки 5) на крају текста тачка се замењује тачком са запетом, а додаје се тачка 6) која гласи:

„6) испуњава безбедносне услове за пријем у радни однос у министарство надлежно за унутрашње послове, у складу са законом којим се уређују унутрашњи послови – за пријем у радни однос у установу из члана 90. став 2. овог закона.”

У ставу 3. речи: „тач. 1), 3)–5)”, замењују се речима: „тачке 1) и тач. 3)–6)”.

Члан 27.

У члану 141. став 2. после речи: „закона” запета се замењује тачком, а речи: „а наставника стручног предмета у области здравства и са одговарајућом специјализацијом”, бришу се.

После става 2. додају се нови ст. 3. и 4. који гласе:

„Послове наставника стручног предмета у области здравства може да обавља лице са одговарајућим образовањем из члана 140. ст. 1. и 2. овог закона и са одговарајућом специјализацијом.

Изузетно од става 2. овог члана, уколико у установи чији је оснивач Република Србија, аутономна покрајина или јединица локалне самоуправе није извршен пријем у радни однос кандидата за послове наставника са одговарајућим образовањем из члана 140. ст. 1. и 2. овог закона, на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом или на основу поновљеног конкурса, у радни однос може да буде примљено лице које има завршене студије првог степена из научне, односно стручне области за одговарајући предмет, односно групу предмета, иако студије другог степена које је завршило нисуиз научне, односно стручне области за одговарајући предмет, односно групу предмета.”

У досадашњем ставу 3. који постаје став 5. речи: „Изузетно, послове”, замењују се речју: „Послове”.

После досадашњег става 4. који постаје став 6. додаје се нови став 7. који гласи:

„Послове наставника стручних предмета у школи из члана 90. став 2. овог закона могу да обављају и запослени у министарству надлежном за унутрашње послове.”

Досадашњи ст. 5–7. постају ст. 8–10.

У досадашњем ставу 8. који постаје став 11. речи: „на основу положеног стандардизованог теста који израђује Министарство” бришу се.

Досадашњи став 9. постаје став 12.

После досадашњег става 10, који постаје став 13. додаје се нови став 14. који гласи:

„Степен и врсту образовања наставника стручних предмета у школи из члана 90. став 2. овог закона, по прибављеном мишљењу министарства надлежног за унутрашње послове, прописује министар.”

Досадашњи ст. 11–12. постају ст. 15–16.

Члан. 28.

У члану 144. став 2. у тачки 5) на крају текста тачка се замењује тачком са запетом, а додаје се тачка 6) која гласи:

„6) лице запослено у министарству надлежном за унутрашње послове које изводи наставу из стручних предмета у школи из члана 90. став 2. овог закона.”

Члан 29.

У члану 155. став 9. после речи: „звањем,” додају се речи: „а у установи из члана 90. став 2. овог закона и запослени у министарству надлежном за унутрашње послове,”.

Члан 30.

У члану 157. после става 3. додаје се нови став 4. који гласи:

„Изузетно од става 3. овог члана, наставнику може бити продужен рад у иностранству на период дужи од четири године.”

Досадашњи ст. 4–7. постају ст. 5–8.

Члан 31.

У члану 160. став 1. тачка 1) мења се и гласи:

„1) 24 школска часа (у даљем тексту: час) непосредног рада са ученицима, од чега 20 часова наставе обавезних предмета, изборних програма и активности, с тим да се непосредни рад до 24 часа допуњује и другим облицима рада (допунска и додатна настава, индивидуални, припремни рад и други) у складу са планом наставе и учења;”.

Тачка 3) мења се и гласи:

3) 24 часа непосредног рада са ученицима у школи за образовање ученика са сметњама у развоју и инвалидитетом, као и за рад наставника у одељењу за образовање ученика са сметњама у развоју и инвалидитетом у основној школи, од чега 20 часова наставе обавезних предмета, изборних програма и активности, с тим да се непосредни рад до 24 часа допуњује и другим облицима рада (допунска и додатна настава, индивидуални, припремни рад и други) у складу са планом наставе и учења;”.

У ставу 2. после тачке 2) додаје се тачка 2а која гласи:

2а) 25 сати непосредног васпитно-образовног рада са децом на болничком лечењу у одговарајућој здравственој установи;”.

Члан 32.

У члану 164. у тачки 4) после речи: „установи” тачка са запетом замењује се запетом, а додају се речи: „осим службеног оружја у установи из члана 90. став 2. овог закона;”.

Члан 33.

У члану 187. став 2. у тачки 1) после речи: „сата” додаје се реч: „дневно”, а после речи: „седишта” додаје се реч: „предшколске”.

У тачки 2) после речи: „инвалидитетом” додају се речи: „у развојној групи у предшколској установи”.

У тачки 3) после речи: „лечењу” додају се речи: „у одговарајућој здравственој установи, у болничкој групи”.

Став 4. мења се и гласи:

„Ближе услове и мерила за утврђивање средстава за остваривање програма из става 2. тач. 1)–3) овог члана прописује министар.”

После става 4. додаје се став 5. који гласи:

„Средства за остваривање права из члана 79. став 2. тачка 12) овог закона, за ученике који похађају наставу у школи из члана 90. став 2. овог закона, обезбеђују се у буџету Републике Србије, на разделу министарства надлежног за унутрашње послове.”

Члан 34.

У члану 189. став 1. у тачки 1) после речи: „по детету,” додају се речи: „изузетно у висини од 100% од економске цене по детету уколико јединица локалне самоуправе има обезбеђена средства за те намене,”.

Члан 35.

У члану 193. став 3. речи: „високошколска установа” бришу се.

У ставу 4. речи: „ високошколске установе,” бришу се.

После става 4. додају се ст. 5. и 6. који гласе:

„Новчаном казном у износу од 1.000.000 до 2.000.000 динара казниће се за прекршај високошколска установа уколико не уноси и месечно ажурира податке у одговарајуће регистре, у складу са чланом 183. овог закона.

Новчаном казном у износу од 5.000 до 150.000 динара казниће се за прекршај одговорно лице високошколске установе за прекршај из става 5. овог члана.”

Члан 36.

У члану 194. број: „5.000”, замењује се бројем: „10.000”.

Члан 37.

У члану 195. број: „30.000”, замењује се бројем: „40.000”.

Члан 38.

У Закону о изменама и допунама Закона о основама система образовања и васпитања („Службени гласник РС”, број 129/21), у члану 50. ст. 1. и 2. речи: „школском 2022/2023. годином” замењују се речима: „школском 2024/2025. годином”.

У ставу 3. тач. 1) и 2) речи: „школске 2023/2024. године” замењују се речима: „школске 2025/2026. године”.

Члан 39.

Министар ће донети подзаконске акте за спровођење овог закона у року од годину дана од дана ступања на снагу овог закона.

Члан 40.

Овај закон ступа на снагу осмог дана од дана објављивања у „Службеном гласнику Републике Србије”.